Държавен вестник, бр. 101, 2009 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
ПОСТАНОВЛЕНИЕ № 308
ОТ 17 ДЕКЕМВРИ 2009 Г.
за изменение и допълнение на Правилника 
за прилагане на Закона за Държавна агенция 
„Национална сигурност“, приет с Постановле­
ние № 23 на Министерския съвет от 2008 г. 
(обн., ДВ, бр. 17 от 2008 г.; изм. и доп., бр. 7 
от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 2, ал. 3 думата „приложението“ 
се заменя с „приложение № 1“. 
§ 2. Членове 7 и 8 се отменят.
§ 3. Член 10 се отменя.
§ 4. В глава втора се правят следните из­
менения и допълнения:
1. Раздели ІІІ, ІV и V се отменят.
2. Създават се раздели ІІІа, ІVа и Vа:
„Раздел ІІІа
Специализирани дирекции
Чл. 32а. (1) Специализираните дирекции и 
дейностите, които осъществяват, се определят 
съгласно приложение № 2 (секретно).
(2) В дирекциите по ал. 1 със заповед на 
председателя на агенцията могат да се създават 
отдели и сектори.
(3) Дирекциите по ал. 1 се ръководят от 
директори, които се назначават от предсе­
дателя на агенцията и са му непосредствено 
подчинени, като се отчитат пред него или пред 
оправомощен от него заместник-председател.
(4) Началниците на структурните звена в 
дирекциите по ал. 1 се назначават от предсе­
дателя на агенцията и:
1. планират, организират, контролират и 
отговарят за дейността на съответното звено;
2. изпълняват разпорежданията на директо­
рите на съответните дирекции, на председателя 
и заместник-председателите на агенцията;
3. изпълняват и други задачи в рамките на 
законовата компетентност на агенцията;
4. осигуряват взаимодействието с другите 
структурни звена в агенцията в съответствие 
с установените организационни връзки и раз­
пределението на дейностите между тях;
5. предлагат назначаване, повишаване, 
преместване, стимулиране, санкциониране и 
освобождаване на служителите в ръководеното 
от тях звено.
Раздел ІVа
Териториални дирекции и самостоятелни те­
риториални отдели
Чл. 32б. (1) Териториалните дирекции се 
състоят от отдели и самостоятелни сектори. В 
отделите могат да се създават сектори.
(2) Структурата на самостоятелните тери­
ториални отдели може да включва сектори. 
(3) В териториалните дирекции и в самос­
тоятелните териториални отдели може да се 
изграждат и структурни звена от по-нисък ранг.
(4) Структурата на всяка от териториалните 
дирекции и на всеки самостоятелен терито­
риален отдел се определя в съответствие с 
възложените им задачи и дейности.
(5) В структурата на териториалните ди­
рекции и на самостоятелните териториални 
отдели могат да се изграждат структурни звена 
с функции и с предмет на дейност както на 
специализираните дирекции.
Чл. 32в. (1) Териториалните дирекции и 
самостоятелните териториални отдели осъщест­
вяват дейностите по чл. 4 ЗДАНС в района си 
на действие, определен с акт на Министерския 
съвет. 
(2) Териториалните дирекции се ръководят 
от директори, а самостоятелните териториални 
отдели – от началници, които осъществяват 
общото и непосредственото им ръководство и са 
непосредствено подчинени на председателя на 
агенцията, като се отчитат пред него или пред 
оправомощен от него заместник-председател. 
Директорите на териториалните дирекции и 
началниците на самостоятелните териториални 
отдели информират председателя на агенцията 
или оправомощен от него заместник-председа­
тел за дейността на териториалните дирекции, 
съответно за дейността на самостоятелните 
териториални отдели.
(3) Специализираните дирекции в рамките 
на своята компетентност осъществяват мето­
дическо ръководство и контрол на съответните 
структурни звена от териториалните дирекции 
и самостоятелните териториални отдели. Ме­
тодическото ръководство се осъществява чрез 
даване на задължителни указания относно 
планирането, организирането и провеждането 
на оперативно-издирвателната дейност и осъ­
ществяването на контрол по изпълнението на 
задачите по съответното направление на дейност, 
както и чрез подпомагане при координацията 
със съответните структурни звена на агенцията. 
Раздел Vа
Специализирани административни дирекции
Чл.  32г. (1) Специализираната админи­
стративна дирекция „Инспекторат“ извършва 
самостоятелно и във взаимодействие с други 
структурни звена на агенцията проверки по 
разпореждане на председателя на агенцията 
по отношение на:
1. спазването на нормативните актове и ак­
товете на председателя на агенцията, които се 
отнасят до организацията на работа в агенцията;
2. управлението и разпореждането с мате­
риални средства;
3. логистичното осигуряване;
4. управлението на човешките ресурси;
5. проявите на корупция в агенцията;
6. спазването на правата на човека;
7. сигналите и предложенията срещу незакон­
ни или неправилни действия или бездействия 
на служители от агенцията и изготвя отговори 
по тях.